অপরদিকে এই সমাবেশ যাদের দিয়ে আয়োজন করেছিলাম, তারা যেন সচেতনভাবেই পাহাড়িদের এড়িয়ে কেবল বাঙালিদের নিয়ে সভাস্থলে হাজির হয়েছেন। মনে হল তারা যেন পাহাড়িদের বিরুদ্ধে বাঙালিদের ঐক্যবদ্ধ করতেই বেশি আগ্রহী, যা আমাকে খুবই মর্মাহত করে। এ জন্য ওই সমাবেশে আমাকে প্রধান করে একটা কমিটি করার প্রস্তাব উঠলে তাতে সম্মত হইনি। সিদ্ধান্ত হয়, পাহাড়ি-বাঙালি উভয় পক্ষের অংশগ্রহণে আরেকটি সমাবেশ করে সেই কমিটি গঠন করা হবে। কিন্তু সেই কাজটি আর হয়নি। আমিও এই উদ্যোগ থেকে সরে যাই। তার কিছুদিন পরেই স্বাক্ষরিত হয় তথাকথিত ‘শান্তিচুক্তি’।